ਅਯੁੱਧਿਆ ਰਾਮ ਮੰਦਰ : ਸੰਘ ਦਾ ਕੀ ਹੈ ਹੁਣ ਅਗਲਾ ਏਜੰਡਾ\nਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਅਤੇ ਆਰਐੱਸਐੱਸ ਮੁਖੀ ਮੋਹਨ ਭਾਗਵਤ

ਇਸ ਤਸਵੀਰ ਵਿੱਚ ਜਿੱਥੇ ਇੱਕ ਪਾਸੇ ਮੰਤਰ ਉਚਾਰਨ ਕਰਦੇ ਪੰਡਿਤ ਹਨ, ਵਿਚਕਾਰ ਭਾਰਤ ਦੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਹਨ ਅਤੇ ਉਨ੍ਹਾਂ ਦੇ ਖੱਬੇ ਹੱਥ ਰਾਸ਼ਟਰੀ ਸਵੈਮ ਸੇਵਕ ਸੰਘ ਦੇ ਮੁਖੀ ਮੋਹਨ ਭਾਗਵਤ ਬੈਠੇ ਦਿਖਾਈ ਦੇ ਰਹੇ ਹਨ।

ਭਾਰਤੀ ਇਤਿਹਾਸ ਦਾ ਸ਼ਾਇਦ ਇਹ ਪਹਿਲਾ ਮੌਕਾ ਹੋਵੇਗਾ ਜਦੋਂ ਸਰਕਾਰ, ਧਰਮ ਅਤੇ ਸੰਘ ਦੀ ਨੇੜਤਾ ਇਸ ਤਰ੍ਹਾਂ ਉਜਾਗਰ ਹੋਈ ਹੋਵੇ। ਸੰਘ ਦੇ ਦਹਾਕਿਆਂ ਦੇ ਇਤਿਹਾਸ ਵਿੱਚ ਇਹ ਮੌਕਾ ਕਿਸੇ ਸੁਨਹਿਰੇ ਪਲ ਤੋਂ ਘੱਟ ਨਹੀਂ ਹੋਣਾ।

ਇਹ ਵੀ ਪੜ੍ਹੋ:

ਮੋਹਨ ਭਾਗਵਤ ਨੇ ਭੂਮੀ ਪੂਜਾ ਤੋਂ ਬਾਅਦ ਕਿਹਾ, ''ਅਨੰਦ ਦਾ ਪਲ ਹੈ। ਬਹੁਤ ਤਰ੍ਹਾਂ ਦਾ ਅਨੰਦ ਹੈ''। 

''ਇੱਕ ਸੰਕਲਪ ਲਿਆ ਸੀ ਅਤੇ ਮੈਨੂੰ ਯਾਦ ਹੈ ਕਿ ਉਸ ਸਮੇਂ ਸਾਡੇ ਸਰਸੰਘਸੰਚਾਲਕ ਬਾਲਾ ਸਾਹਿਬ ਦੇਵਦਾਸ ਜੀ ਨੇ ਇਹ ਕਦਮ ਅੱਗੇ ਵਧਾਉਣ ਤੋਂ ਪਹਿਲਾਂ ਯਾਦ ਦਵਾਈ ਸੀ ਕਿ ਵੀਹ-ਤੀਹ ਸਾਲ ਕੰਮ ਕਰਨਾ ਪਵੇਗਾ। ਫਿਰ ਹੀ ਇਹ ਕੰਮ ਹੋ ਸਕੇਗਾ''।  

''ਵੀਹ-ਤੀਹ ਸਾਲ ਅਸੀਂ ਕੀਤਾ ਅਤੇ ਤੀਹਵੇਂ ਸਾਲ ਦੇ ਸ਼ੁਰੂ ਵਿੱਚ ਹੀ ਸਾਨੂੰ ਸੰਕਲਪ ਪੂਰਾ ਹੋਣ ਦਾ ਅਨੰਦ ਮਿਲ ਰਿਹਾ ਹੈ।"

ਮੋਹਨ ਭਾਗਵਤ ਨੇ ਆਪਣੇ ਨੌਂ ਮਿੰਟ ਲੰਬੇ ਭਾਸ਼ਨ ਵਿੱਚ ਜੋ ਕੁਝ ਕਿਹਾ ਉਸ ਤੋਂ ਇੱਕ ਗੱਲ ਤਾਂ ਸਪੱਸ਼ਟ ਹੈ- ਸੰਘ ਨੇ ਪੰਜ ਅਗਸਤ 2020 ਨੂੰ ਹੋਏ ਇਸ ਪ੍ਰੋਗਰਾਮ ਵਿੱਚ ਰਾਮ ਮੰਦਿਰ ਦੇ ਨਿਰਮਾਣ ਦਾ ਪੂਰਾ ਸਿਹਰਾ ਲੈਣ ਦੀ ਕੋਸ਼ਿਸ਼ ਕੀਤੀ ਹੈ।

ਤਾਕਤ ਦੇ ਨੇੜੇ ਪਹੁੰਚਿਆ ਸੰਘ ਪਰਿਵਾਰ

ਰਾਸ਼ਟਰੀ ਸਵੈਮ ਸੇਵਕ ਉੱਪਰ ਕਿਤਾਬ- ਦਿ ਆਈਕੰਸ ਆਫ਼ ਇੰਡੀਅਨ ਰਾਈਟ ਲਿਖਣ ਵਾਲੇ ਸੀਨੀਅਰ ਪੱਤਰਕਾਰ ਅਤੇ ਲੇਖਕ ਨੀਲਾਂਜਨ ਮੁਖੋਪਾਧਿਆ ਮੰਨਦੇ ਹਨ ਕਿ ਸੰਘ ਇਸ ਪ੍ਰੋਗਰਾਮ ਵਿੱਚ ਜਿਸ ਤਰ੍ਹਾਂ ਸ਼ਾਮਲ ਹੋਇਆ ਹੈ, ਉਸ ਤੋਂ ਬਾਅਦ ਸੰਘ ਪਰਿਵਾਰ ਨੂੰ ਸਰਕਾਰ ਦੇ ਪ੍ਰੋਗਰਾਮ ਵਿੱਚ ਇੱਕ ਪ੍ਰਵਾਨਗੀ ਮਿਲ ਜਾਂਦੀ ਹੈ।

ਮੁਖੋਪਾਧਿਆ ਦੱਸਦੇ ਹਨ,"ਹਿੰਦੁਸਤਾਨ ਵਿੱਚ ਸੱਤਾ ਅਤੇ ਧਰਮ ਦੇ ਵਿਚਕਾਰ ਜੋ ਲਕੀਰਾਂ ਹਮੇਸ਼ਾ ਤੋਂ ਰਹੀਆਂ ਹਨ, ਉਹ ਧੁੰਦਲੀਆਂ ਹੁੰਦੀਆਂ ਜਾ ਰਹੀਆਂ ਹਨ। ਲੇਕਿਨ ਇੰਨੀ ਧੁੰਦਲੀ ਕਦੇ ਨਹੀਂ ਹੋਈ। ਸੰਘ ਪਰਿਵਾਰ ਹੁਣ ਸਰਕਾਰ ਦੇ ਪ੍ਰੋਗਰਾਮ ਦਾ ਇੱਕ ਪ੍ਰਵਾਨਿਤ ਹਿੱਸਾ ਹੋ ਜਾਂਦਾ ਹੈ। ਰਾਸ਼ਟਰੀ ਸਵੈਮ ਸੇਵਕ ਸੰਘ ਨੂੰ ਮੈਂ ਕਦੇ ਵੀ ਸਰਕਾਰ ਦੇ ਇੰਨਾ ਨੇੜੇ, ਉਹ ਵੀ ਅਧਿਕਾਰਿਤ ਰੂਪ ਤੋਂ ਨਹੀਂ ਦੇਖਿਆ ਹੈ। ਅਜਿਹੇ ਵਿੱਚ ਇਹ ਹਿੰਦੁਸਤਾਨ ਦੇ ਸਿਆਸੀ ਭਵਿੱਖ ਦੇ ਲਿਹਾਜ ਤੋਂ ਕਾਫ਼ੀ ਵੱਡੇ ਬਦਲਾਅ ਹੈ।"

"ਪ੍ਰਤੀਕਾਂ ਦੀ ਗੱਲ ਕਰੀਏ ਤਾਂ ਸੱਭਿਆਚਾਰਕ ਰਾਸ਼ਟਰਵਾਦ ਨੂੰ ਉਤਸ਼ਾਹਿਤ ਕੀਤਾ ਗਿਆ ਹੈ। ਮੋਹਨ ਭਾਗਵਤ ਦੀ ਹਾਜ਼ਰੀ ਨਾਲ ਇਹ ਸਾਫ਼ ਹੋ ਗਿਆ ਕਿ ਸੰਘ ਪਰਿਵਾਰ ਮੰਦਰ ਲਹਿਰ ਦੀ ਸਫ਼ਲਤਾ ਉੱਪਰ ਆਪਣੇ ਹੱਕ ਦਾ ਦਾਅਵਾ ਕਰਦਾ ਹੈ।"

ਹਾਲਾਂਕਿ ਸਵਾਲ ਇਹ ਉਠਦਾ ਹੈ ਕਿ ਰਾਸ਼ਟਰੀ ਸਵੈਮ ਸੇਵਕ ਸੰਘ ਨੇ ਭਾਰਤੀ ਸਿਆਸਤ ਵਿੱਚ ਇਹ ਕੱਦ ਕਿਵੇਂ ਹਾਸਲ ਕੀਤਾ?

ਰਾਮ ਦੇ ਸਹਾਰੇ?

ਕਿਸੇ ਭਾਈਚਾਰੇ ਦੇ ਧਾਰਮਿਕ, ਸਿਆਸੀ ਅਤੇ ਭਾਈਚਾਰਕ ਇਤਿਹਾਸ ਦਾ ਅਧਿਐਨ ਕਰਨ ਵਾਲੇ ਅਕਸਰ ਇਸ ਸਵਾਲ ਨਾਲ ਦੋ-ਚਾਰ...\n\ntl;dr:
ਇਹ ਇੱਕ ਅਜਿਹਾ ਸਵਾਲ ਹੈ, ਜਿਸ ਦਾ ਜਵਾਬ ਉਸ ਤਸਵੀਰ ਵਿੱਚ ਲੁਕਿਆ ਹੋਇਆ ਹੈ ਜਿਸ ਵਿੱਚ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਅਤੇ ਆਰਐੱਸਐੱਸ ਮੁਖੀ ਮੋਹਨ ਭਾਗਵਤ ਭੂਮੀ ਪੂਜਾ ਕਰ ਰਹੇ ਹਨ।